Vatikanski Dikasterij za laike, obitelj i život u suradnji s Vatikanskim vijestima (Vatican News) jednom mjesečno će na svojim mrežnim stranicama www.laityfamilylife.va objavljivati jedan od deset videozapisa priređenih u sklopu Godine obitelji uz petu obljetnicu objave apostolske pobudnice Amoris laetitia. Svaki će mjesec jedna od deset obitelji, iz raznih dijelova svijeta, pružiti uvid u svoj svakodnevni život. One će temeljem poglavlja pobudnice iznijeti različite aspekte obiteljskog života poput odnosa između muža, žene i djece, kušnjî uslijed posla te izazovâ odgoja i obrazovanja. Papa Franjo će uz svaki videozapis ponuditi svoje osobno stajalište o onome što obitelji posvjedoče.
Kardinal Kevin Farrell, prefekt Dikastrija za laike, obitelj i život, podrobnije obrazlaže inicijativu u uvodnom videozapisu dostupom na engleskom jeziku (ovdje) i talijanskom jeziku (ovdje).